Document ID: /roh_data/filtered/fineweb-2-filterrobots_roh.jsonl.gz/54198

Beginn Inhaltsbereich
Categoria: praticas socialas, rituals ed eveniments festivs ; arts performativs
Questa festa teatrala è ina tradiziun agricula e viticula che deriva d’in cortegi pietus ch’è daventà ina celebraziun profana. Ella vegn organisada var tschintg giadas mintga tschientaner. La festa da la vendemia fa onur a la lavur dals viticulturs ed al ciclus fertil da la natira che vegnan persunalisads en producziuns scenicas a basa d’allegorias pajaunas, da costums tipics e da simbols giudaic-cristians. La festa vegn organisada da la mastergnanza dals viticulturs e mobilisescha quasi tut la citad durant emnas, perquai ch’i dovra in grond engaschament da voluntaris. La festa è ina impurtanta funtauna da creativitad regiunala siond ch’i vegnan creads per mintga ediziun spectaculs, costums e cumposiziuns musicalas. Ella vegn organisada mo en periodas da pasch ed è in lieu da sentupada ed ina occasiun per dialogs tranter persunas da differentas derivanzas socialas e culturalas. La mastergnanza surpiglia er responsabladads per la represchentanza dals proprietaris da las vignas dal Lavaux e dal Chablais vadais, per il bun mantegniment da las vignas e per la remuneraziun da la lavur dals viticulturs fittadins. La festa da la vendemia n’è betg mo ina manifestaziun spectaculara mabain resta fermamain colliada cun sia finamira originala da valurisar la lavur en las vignas.
Ende Inhaltsbereich